ন্যাশনাল ইনস্টিটিউট অব টেকনোলজি, জামশেদপুর
ন্যাশনাল ইনস্টিটিউট অব টেকনোলজি, জামশেদপুর (এনআইটি জামশেদপুর বা এনআইটিজেএসআর), ভারতের জামশেদপুর, ঝাড়খণ্ডে অবস্থিত। ভারতের কারিগরি শিক্ষার জন্য জাতীয় গুরুত্বের একটি প্রতিষ্ঠান হিসেবে জামশেদপুরে এ শিক্ষাপ্রতিষ্ঠানটি প্রতিষ্ঠিত হয়। ১৫ আগস্ট, ১৯৬০-এ একটি আঞ্চলিক ইনস্টিটিউট অফ টেকনোলজি হিসেবে প্রতিষ্ঠিত হওয়ার পর ২৭ ডিসেম্বর, ২০০২-এ একটি পরিগণিত বিশ্ববিদ্যালয়ের মর্যাদা সহ ন্যাশনাল ইনস্টিটিউট অব টেকনোলজি (এনআইটি) এ উন্নীত করা হয়। ভারতের ৩১টি এনআইটির মধ্যে জামশেদপুর একটি, সরাসরি শিক্ষা মন্ত্রণালয়ের (এমএইচআরডি) নিয়ন্ত্রণাধীন। ভারত সরকারের দ্বিতীয় পঞ্চবার্ষিক পরিকল্পনার (১৯৫৬–৬১) অংশ হিসাবে প্রতিষ্ঠিত ৮টি এনআইটির মধ্যে এর অবস্থান তৃতীয়।